Zlatá lopta France Football

**Zlatá lopta** alebo **Ballon d'Or** je futbalové ocenenie udeľované magazínom *France Football* od roku 1956.

## História ankety
Ocenenie bolo pôvodne určené najlepšiemu futbalistovi Európy v  uplynulom kalendárnom roku. Pôvodne mohli v ankete bodovať len hráči z Európy, od roku 1995 aj hráči z iných kontinentov, pôsobiaci v európskych futbalových kluboch. Prvým mimoeurópskym víťazom ankety sa stal Libérijčan George Weah. V roku 2010 došlo k spojeniu ankety s anketou Futbalista roka FIFA s novým názvom Zlatá lopta FIFA, od roku 2016 sa obe ankety vyhlasujú znovu samostatne. V roku 2020 sa výsledky ankety nevyhlasovali z dôvodu pandémie COVID-19 .

V roku 2022 ohlásili organizátori ankety zmenu pravidiel, ocenenie sa už po novom udeľuje za výkony dosiahnuté v  za uplynulú sezónu a nie za výkony počas kalendárneho roka.

Rekordérom ankety je Lionel Messi, ktorý v roku 2023 získal už ôsme prvenstvo , päťkrát triumfoval Portugalčan Cristiano Ronaldo . Trikrát získali prestížne ocenenie Holanďania Johan Cruyff  a Marco van Basten a Francúz Michel Platini . V histórii ankety zvíťazil jediný raz brankár, v roku 1963 legendárny Lev Jašin, spomedzi obrancov boli úspešní dvakrát *Cisár* Franz Beckenbauer, raz Matthias Sammer a Fabio Cannavaro. Dvakrát získali Zlatú loptu českí futbalisti, v roku 1962 Josef Masopust  a v roku 2003 Pavel Nedvěd . Zo Slovákov sa najvyššie, na šiestom mieste v roku 1976 umiestnil Anton Ondruš, kapitán majstrov Európy 1976 z Belehradu. 

V rámci slávnostného vyhlasovania výsledkov ankety sa udeľujú aj iné ocenenia: Zlatá lopta pre najlepšiu futbalistku (od roku 2018), Trofej Raymonda Kopu (od 2018), Trofej Leva Jašina (od 2019), Trofej Gerda Müllera (od 2021), Cena pre najlepší klub v kategórii mužov a žien, Cena pre najlepšieho trénera.

## Víťazi ankety

## Viacnásobní víťazi
V prehľade sú uvedení víťazi ankety, ktorí v iných rokoch bodovali aj na druhom a treťom mieste

*Zvýraznení hráči sú stále aktívni.*

## Víťazi podľa krajín

## Najlepšie umiestnenie hráčov z ďalších krajín

## Rekordy a zaujímavosti ankety
* Prví traja z jednej krajiny:
:1972: Beckenbauer, G. Müller, Netzer (všetci )
:1981: Rummenigge, Breitner, Schuster (všetci )
:1988: van Basten, Gullit, Rijkaard (všetci ) 
* Prví traja z jedného klubu:
:1988: van Basten, Gullit, Rijkaard (všetci AC Miláno) 
:1989: van Basten, Baresi, Rijkaard (všetci AC Miláno)
:2010: Messi, Iniesta, Xavi (všetci FC Barcelona)
* Najviac hráčov v Top-10 z jednej krajiny:
:5, Beckenbauer, Vogts, Maier, Heynckes, Breitner (všetci , 1975)
:5, Rummenigge, Schuster, Hrubesch, H. Müller, Kaltz (všetci , 1980)
:5, Iniesta, Xavi, Casillas, Villa, Xabi Alonso (všetci , 2010)
* Najviac hráčov v Top-5 z jednej krajiny:
:4, van Basten, Gullit, Rijkaard, R. Koeman (všetci , 1988)
* Najmladší víťaz ankety: 1997, Ronaldo , 21 rokov, 92 dní
* Najstarší víťaz ankety: 1956, Stanley Matthews , 41 rokov, 321 dní
* Najväčší bodový náskok víťaza: 2016, Cristiano Ronaldo  získal o 429 bodov viac ako druhý v poradí Lionel Messi 
* Najmenší bodový náskok víťaza ankety: 
:1966, Bobby Charlton  získal len o jeden bod viac ako druhý Eusébio 
:1996, Matthias Sammer  získal o jeden bod viac ako druhý Ronaldo 
* Brankári v Top-3
:

## Slováci a Zlatá lopta
V ankete Zlatá lopta bodovali aj viacerí slovenskí futbalisti. Najčastejšie, trikrát sa v bodovaní objavilo meno Andreja Kvašňáka, rodáka z Košíc, ktorý najúspešnejšie obdobie svojej kariéry prežil v Sparte Praha. V roku 1976 po zisku titulu majstrov Európy bodovali v ankete traja Slováci, Anton Ondruš a Marián Masný dokonca v prvej desiatke najlepších európskych futbalistov .

## Pozri aj
*Zlatá lopta FIFA
*Trofej Raymonda Kopu
*Trofej Leva Jašina
*Trofej Gerda Müllera

## Iné projekty

## Externé odkazy

* ''France Football'' magazín: Ballon d'Or
* rsssf.com "Ballon d'Or"

## Referencie


Kategória:Futbalové ocenenia